**Sehallselát Dömötör**

*Online olvasás- és technikaóra interaktív feladatokkal 2. osztályosoknak*

**1. Sehallselát Dömötör**

Nézd meg a vers animációs feldolgozását a *Sehallselát Dömötör* című tankockán, és közben oldd meg a feladatokat!

***Sehallselát Dömötör***

<https://learningapps.org/watch?v=p0zn87yzt21>

**2. Bibliai mesterségek**

A Bibliában is sokféle mesterség szerepel. Ezekről a mesterségekről szólnak Miklya Zsolt találós kérdései. Olvasd el a találósokat, és húzd a kérdéshez a megfejtést a *Bibliai találósok – mesterségek* című tankockán!

***Bibliai találósok – mesterségek***

<https://learningapps.org/watch?v=pt2m4cjkj21>

**3. Szakácssapka**

A szakácssapka vicces dolog, főleg, ha magadnak készíted el.

Mire lesz szükséged:

* 1 db A/4-es géppapír
* fehér selyempapír (nem baj, ha használt, például olyan, amivel az új cipőket tömik ki)
* olló, ragasztó, esetleg tűzőgép

Alább egy videofilmet találsz, amin egy hölgy bemutatja, hogyan kell elkészíteni a szakácssapkát. Angolul beszél, de könnyen követhető, amit csinál. Ettől függetlenül ide is leírjuk a szakácssapka elkészítésének lépéseit:

1. A géppapírt hajtsd be úgy, hogy három egyforma széles csíkot kapj! Vágd ki ezeket a csíkokat!

2. Két csíkot ragassz össze! Ha megszáradt, mérd a fejedhez, mint egy fejpántot, és vágd akkorára, hogy illeszkedjen a fejhez!

3. Vedd elő a selyempapírt, ennek szélesebbnek kell lennie, mint a papírpánt, amit az imént készítettél. A selyempapírra hajts ráncokat, ahogyan a videón látod, egészen addig, amíg a pánt és a selyempapír egyforma szélességű nem lesz.

4. A selyempapírt ragaszd a pántra, majd ragaszd össze a pánt és a selyempapír két szélét!

5. Ha megszáradt, nyúlj bele, és hajtsd befelé a sapka csúcsát! Általában elég, ha csak megcsavarod a papírt, de ha biztosra akarsz menni, belülről meg is tűzheted.

Itt találod az elkészítés lépéseit videofilmen:

<https://www.youtube.com/watch?v=m6yl2FxfWXw>